Народны настаўнік акцэнтаваў увагу і на тым, што рэзкія рэформы ў сферы адукацыі непрымальныя. На нейкія змены трэба ісці свядома, добра прадумаўшы, якія рэакцыі яны выклікаюць. Выступіў Валерый Барашкоў і з прапановай: Міністэрству адукацыі штогод рабіць дэталёвы маніторынг работы навучальных устаноў у рэгіёнах.— Выразная статыстыка і аналітыка функцыянавання рэгіянальных устаноў адукацыі сапраўды стане той асновай, на якой мы будзем удасканальваць нашу работу, прымаць правільныя кіраўніцкія рашэнні, — падтрымаў прапанову Ігар Карпенка.